Аймгийн Иргэдийн Төлөөлөгчдийн Хурлын 2020 оны 11 дүгээр 24-ний өдрийн II хуралдааны ______дүгээр   тогтоолын  хавсралт
ХӨГЖЛИЙН ТҮҮЧЭЭ-ТӨВ АЙМГИЙГ
2021-2025 ОНД ХӨГЖҮҮЛЭХ ҮНДСЭН ЧИГЛЭЛ

                                    НЭГ.ҮНДЭСНИЙ НЭГДМЭЛ ҮНЭТ ЗҮЙЛ

Зорилго 1. Үндэсний бахархал, эх хэл, уламжлалт өв соёлоо дээдэлсэн, эх оронч, оюунлаг, бүтээлч монгол хүнийг хөгжүүлж, нийгмийг соён гэгээрүүлнэ.
Зорилгын хүрээнд дэвшүүлсэн зорилт, хүрэх үр дүн
Үндэсний бахархал, эв нэгдэл
Зорилт 1.1. Үндэсний үнэт зүйл, эх хэл, уламжлалт өв соёлоо дээдэлж, соёлын бүтээлч үйлдвэрлэлийг хөгжүүлж, иргэдийг соён гэгээрүүлнэ:
1.1.1. Түүх соёлын дурсгал, урлагийн бүтээл, утга зохиолд тулгуурлан үндэсний болон орон нутгийн бахархлыг сэргээх, биет болон биет бус өвийг бүртгэх, хадгалах, хамгаалах, өвлүүлэх ажлыг хэрэгжүүлнэ.
1.1.2. “Үндэсний Археологи, угсаатны зүйн музей”, “Аймгийн музей” байгуулж, музейн ашиглалтыг сайжруулж, үзмэрийн тоог нэмэгдүүлэн, аялал жуулчлалтай холбон хөгжүүлнэ. 
1.1.3. Нийтийн номын санд цахим мэдээллийн сан бүрдүүлэн “Хүний хөгжил-мэдээллийн төв” болгон үе шаттай хөгжүүлнэ.
1.1.4. Уламжлалт түүх, соёл, зан заншлыг хүүхэд, залуучууд, иргэдэд сурталчлан таниулж, “Үндэсний болон орон нутгийн” уран бүтээл, соёлын бүтээлч үйлдвэрлэлийг онцгойлон дэмжин, үндэсний агуулгатай уран бүтээлээр урын санг баяжуулна. 
Нүүдлийн соёл иргэншилт Монгол

Зорилт 1.2. Нүүдлийн өв соёлоо хадгалж, ёс заншил, уламжлалаа түгээн дэлгэрүүлнэ:
1.2.1. Өв соёл, зан заншлаа дээдэлсэн, бүтээлч, оюунлаг, үндэсний соёлын мэдлэг, чадвар, дадалтай монгол хүнийг төлөвшүүлж, монгол өв соёлыг түгээн дэлгэрүүлэх цогц арга хэмжээг шат дараатай хэрэгжүүлнэ. 
1.2.2. Хүүхэд багачуудыг амьдрах арга ухаанд сургах, хөдөлмөрт бэлтгэх “Хүүхдийн хөдөлмөр зуслан” байгуулж, үйл ажиллагааг эхлүүлнэ.

Монгол хэл, бичиг

Зорилт 1.3. Үндэсний Монгол хэл, бичгээ чанартай эзэмшиж, хэрэглэж хэвшинэ:
1.3.1. Монгол хэл, бичгийн боловсролыг суралцагчдад чанартай эзэмшүүлж, үндэсний монгол бичгийн хэрэглээг нэмэгдүүлж, “Өв соёлоо эрхэмлэж, үндэсний бичгээ сурцгаая 2025” аян өрнүүлнэ.
1.3.2. Төрийн албан хэрэг хөтлөлтийг Үндэсний Монгол бичгээр хөтлөх бэлтгэл ажлыг шат дараатай хэрэгжүүлнэ. 
                                           ХОЁР.ХҮНИЙ ХӨГЖИЛ

Зорилго 2: Нийгмийн салбарын үйлчилгээний хүртээмж,чанарыг сайжруулан, эрдэм мэдлэгтэй, эрүүл чийрэг, нийгмийн идэвхтэй, хүнлэг, ёс суртахуунтай, иргэнийг төлөвшүүлж, гэр бүлд ээлтэй хүний хөгжлийн цогц бодлого хэрэгжүүлнэ.
Зорилгын хүрээнд дэвшүүлсэн зорилт, хүрэх үр дүн

Боловсрол

Зорилт 2.1. Иргэн бүрд чанартай боловсрол эзэмших тэгш боломж бүрдүүлж, бүх шатны боловсролын байгууллагын үйл ажиллагааны чанар, хүртээмжийг дээшлүүлнэ:
2.1.1. Хүүхэд харах үйлчилгээний  чанар, хүртээмжийг нэмэгдүүлж, 1-2 хүртэлх насны хүүхдийг хамруулан, яслийн үйлчилгээг сэргээж, залуу гэр бүлийг ажил хөдөлмөр эрхлэх боломж бүрдүүлнэ.
2.1.2. Хүүхэд бүрд ээлтэй, эрүүл, аюулгүй орчинг бүрдүүлэн “Хүүхэд бүр цэцэрлэгт” хөтөлбөрийг үргэлжлүүлэн хэрэгжүүлж, сургуулийн өмнөх боловсролын байгууллагуудад өргөтгөл шинэчлэл хийж, хамран сургалтыг 92%-д хүргэнэ.
2.1.3. Суралцагчдад ээлтэй сургалтын орчныг бүрдүүлж, хүртээмжийг нэмэгдүүлэн,  сургуулийн өргөтгөл шинэчлэлийг хийж, хамран сургалтыг 92.5-%-д хүргэнэ. 
2.1.4. Багшийн мэргэжлийн ур чадварыг тасралтгүй дээшлүүлэн, хөдөлмөрийн бүтээмжид суурилсан үнэлэмжийг бодитой болгож, нийгмийн баталгааг сайжруулна.
2.1.5. Ерөнхий боловсролын сургалтын чанарын үнэлгээг жил бүр хийж,  сургалтын чанар, үр дүнг дээшлүүлнэ.
2.1.6. Зуунмод хотод Сөүл хотын  их сургуулийн салбарыг байгуулж, олон улсын хөтөлбөртэй  дээд боловсрол эзэмших орчин нөхцөлийг бүрдүүлнэ.
2.1.7. “Олон улсын хөтөлбөртэй ерөнхий боловсролын жишиг сургууль” байгуулах ажлыг үе шаттай зохион байгуулна.
2.1.8. Цахим, зайн сургалтын хөтөлбөр боловсруулж, багш нарын оролцоог дэмжин, цаг хугацаа, орон зайнаас үл хамааран суралцах боломжийг бүрдүүлсэн насан туршдаа суралцахуйг хөгжүүлнэ.
2.1.9. Мэргэжил, сургалт, үйлдвэрлэлийн төв, политехник коллежийг дэмжиж, орон нутгийн онцлог давуу талд түшиглэн, төрөлжүүлэн хөгжүүлнэ.
2.1.10. Жил бүр 4-өөс доошгүй цэцэрлэг, сургууль, дотуур байрыг орчин үеийн ариун цэврийн байгууламжтай болгоно. 
2.1.11. Ерөнхий  боловсролын сургуульд “Үдийн хоол” үйлчилгээг үе шаттай нэвтрүүлнэ.
2.1.12. Хөгжлийн бэрхшээлтэй хүүхдийг ердийн сургууль, цэцэрлэгт сурах, хөгжих боломж, нөхцөлийг бүрдүүлнэ.
Эрүүл мэнд

Зорилт 2.2. Эрүүл мэндийн тусламж үйлчилгээний чанар, хүртээмжийг нэмэгдүүлж, дундаж наслалтыг уртасгана:
2.2.1. Нийгмийн эрүүл мэндийн чиглэлээр орон нутгийн түвшинд тогтвортой бүтэц бий болгон чадавхжуулж, хүн амын эрүүл мэндийн мэдлэг боловсролыг дээшлүүлж, иргэдийн урьдчилан сэргийлэх, эрт илрүүлэх үзлэг, оношилгоо шинжилгээнд  хамрагдалтыг нэмэгдүүлж, сэргийлж болох нас баралтыг 2%-иар бууруулна.
2.2.2. Халдварт өвчнөөс сэргийлэх, хянах үйл ажиллагааг өргөжүүлж, нийгмийн эрүүл мэндийн онцгой байдлын үеийн нөөцийн бэлэн байдал, хариу арга хэмжээ шуурхай авах чадавхыг бүрдүүлнэ. 
2.2.3. Нөхөн үржихүйн тусламж үйлчилгээний чанар, хүртээмжийг дэмжих замаар  эхийн эндэгдэл гаргалгүй ажиллаж, нялхсын эндэгдлийн түвшин 1000 амьд төрөлтөд 2.43 промилиор  бууруулна.
2.2.4. Эрүүл мэндийн байгууллагын барилга байгууламж, автомашин, дэд бүтцийг сайжруулан стандарт, чанарын шаардлага хангасан тэгш хүртээмжтэй, чанартай үйлчилгээг үзүүлэх орчныг бүрдүүлнэ.
2.2.5. Оношилгоо, эмчилгээний уламжлалт болон орчин үеийн техник, технологийг өргөжүүлж, иргэд орон нутагтаа оношлогдох, эмчлэгдэх боломжийг бүрдүүлж, бүс, сум дундын оношлогооны төв байгуулах асуудлыг судална.

2.2.6. Гүйцэтгэлд суурилсан санхүүжилтийн арга хэлбэрийг бэхжүүлж, аймгийн Нэгдсэн эмнэлгийн хагас бие даасан тогтолцоонд шилжүүлэн, улсын төсөв, эрүүл мэндийн даатгалын үр ашгийг дээшлүүлнэ. 
2.2.7. Эрүүл мэндийн салбарт цахим үйлчилгээг өргөжүүлэн. оношилгоо, эмчилгээнд алсын зайн технологи ашиглах нөхцөлийг бүрдүүлнэ.
2.2.8. Эм, эмнэлгийн хэрэгслийн чанар аюулгүй байдлыг хангаж,  хүртээмжийг нэмэгдүүлнэ.
2.2.9. Эрүүл мэндийн салбарын хүний нөөцийн хангалт, ур чадвар, нийгмийн хамгааллыг сайжруулна.
Гэр бүл

Зорилт 2.3. Гэр бүл болон хүн амын бүлгүүдэд ээлтэй нийгмийн орчныг бүрдүүлж, хүн амын тогтвортой өсөлт, хүний хөгжил, оролцоо, хамгааллын үр ашигтай орон нутгийн тогтолцоог бэхжүүлнэ:
2.3.1. “Гэрлэх ёслол”-ын өргөө байгуулж, залуу гэр бүлийг гэрлэлтэд бэлтгэх болон гэр бүлийн бат бэх харилцааг дэмжих үйл ажиллагааг тогтмолжуулна. 
2.3.2. Угийн бичиг хөтөлдөг  өрх гэр бүлийг нэмэгдүүлнэ.  
2.3.3. Ахмад настны хөгжил, хамгааллын үйл ажиллагааг тогтмолжуулан, хөдөлмөр эрхлэлтийг дэмжинэ.
2.3.4. Хүүхэд, залуус, хөгжлийн бэрхшээлтэй иргэдэд ээлтэй орчин нөхцөлийг бүрдүүлж, хөгжил оролцоог хангана.
2.3.5. Хүүхдийн хөгжил, авьяас, ур чадвар, техник сэтгэлгээ, төлөвшлийг дэмжихэд эцэг, эх, олон нийтийн оролцоог нэмэгдүүлж, хүүхдийг  аливаа хэлбэрийн хүчирхийлэл, сэтгэл зүйн дарамт, хөдөлмөрийн мөлжлөгөөс ангид байлгах чиглэлээр орон нутгийн хамгааллын тогтолцоог бэхжүүлнэ.
 

Шинжлэх ухаан, технологи, инновац

Зорилт 2.4. Аж үйлдвэрийн тэргүүлэх салбарт эдийн засгийн төрөлжилтийг бий болгох, өрсөлдөх чадварыг бэхжүүлэх, гарааны компанийг дэмжих, судалгаа боловсруулалтын ажлын үр дүнг үйлдвэрлэл, бүтээгдэхүүн, үйлчилгээнд нэвтрүүлэх үйл ажиллагааг Төр-хувийн хэвшлийн түншлэлд тулгуурлан хэрэгжүүлж инновацийн бүтээгдэхүүн үйлчилгээ, өндөр технологийн үйлдвэрлэлийн тоог нэмэгдүүлнэ:
2.4.1. Аймгийн харьяат эрдэмтэн, судлаачидтай хамтран эдийн засаг, нийгмийн салбарт захиалгат судалгаа шинжилгээний ажлуудыг гүйцэтгүүлэн үйлдвэрлэл, үйлчилгээнд нэвтрүүлэхэд дэмжлэг үзүүлж хамтран ажиллана.
2.4.2. Төрийн захиргааны төв байгууллагууд-Нутгийн удирдлага-Шинжлэх ухаан, бизнесийн байгууллагуудын түншлэлийг сайжруулж “Шинжлэх ухааны парк”-ийг Төв аймгийн Зуунмод сумын бүс нутагт байгуулахад хамтран ажиллана.  
2.4.3. Иргэдийн шинийг санаачлах, бүтээх идэвхийг өрнүүлж, оюуны өмч, оновчтой саналыг бүртгэх, үнэлэх, ашиглах, урамшуулах үйл ажиллагааг хэвшүүлэн боловсронгуй болгоно. 
Хүнд ээлтэй амьдрах орчин

Зорилт 2.5. Эрүүл баталгаат орчин бий болгоно:

2.5.1. Хүнсний бүтээгдэхүүний аюулгүйн үзүүлэлтийг тодорхойлох чадвартай болж, хүнсний аюулгүй байдлыг хангана.  
2.5.2. Хүрээлэн буй орчин, агаар, ус, хөрсний бохирдлыг бууруулан, стандартын шаардлага хангуулан, эрүүл орчинд амьдрах нөхцөлийг бүрдүүлнэ. 
2.5.3. Хүнсний сүлжээний бүх үе шатанд бүртгэл, чанарын удирдлага, хяналт, баталгаажуулалтын тогтолцоог бэхжүүлнэ. 

                            ГУРАВ. АМЬДРАЛЫН ЧАНАР БА ДУНДАЖ ДАВХАРГА
Зорилго 3. Хүн амын хөдөлмөр эрхлэлтийг дэмжиж, өрхийн орлогыг нэмэгдүүлэн, хүн амыг орон сууцаар хангах тогтолцоог бий болгож, дундаж давхаргын хүрээг тэлж, амьдралын чанарыг дээшлүүлнэ.
                                Зорилгын хүрээнд дэвшүүлсэн зорилт, хүрэх үр дүн
Нийгмийн хамгаалал ба даатгалын тогтолцооны шинэчлэл

Зорилт 3.1 Хүн амын бүлгүүдийн ялгаатай хэрэгцээ, шаардлагад нийцүүлэн нийгмийн хамгаалал, даатгалын ээлтэй орчныг бүрдүүлнэ:

3.1.1. Малчин хувиараа хөдөлмөр эрхлэгч, оюутнуудыг эрүүл мэндийн болон Нийгмийн даатгалын сайн дурын даатгалд  хамрагдах хувийг нэмэгдүүлнэ.  
3.1.2. Хөдөлмөр, нийгмийн хамгааллын салбарыг бүхэлд нь цахимжуулж, иргэдэд хүргэх үйлчилгээг ил тод, шуурхай, хүртээмжтэй болгоно. 
3.1.3. Зорилтот бүлгийн өрхүүдэд чиглэсэн амьжиргааг дэмжих олон улсын болон үндэсний төсөл, хөтөлбөрүүдийг хэрэгжүүлнэ. 

 Орлогод нийцсэн орон байр

Зорилт 3.2. Өрх, гэр бүлийн худалдан авах чадварт нийцсэн өртөг бүхий  сууцаар хангах тогтолцоог бүрдүүлнэ:
3.2.1. Нийгмийн даатгал төлдөг бага, дунд орлоготой иргэдийг анх удаа орон сууц худалдан авахад нь урьдчилгаа төлбөргүй, орон сууцны хөнгөлөлттэй зээлд хамруулдаг тогтолцоог бий болгоно. 
3.2.2. Барилга захиалагч, орон сууцны корпорацийн үйл ажиллагааг өргөтгөж, орон сууцжуулах хөтөлбөрийг хэрэгжүүлнэ.

Хөдөлмөр эрхлэлт ба гарааны бизнес

Зорилт 3.3. Иргэдийн хөдөлмөр эрхлэлтийг нэмэгдүүлж, нийгмийн хамгааллыг сайжруулан ажилгүйдлийн түвшинг 3.6 хувьд хүргэнэ:

3.3.1. Бүтээн байгуулалтын томоохон төслүүдийн үр дүнд болон хувийн хэвшил, жижиг, дунд үйлдвэрлэл, хөдөлмөр эрхлэлтийг дэмжих замаар шинэ  ажлын байр нэмэгдүүлнэ.  
3.3.2. Орлого багатай өрхийн хөдөлмөр эрхлээгүй гишүүдийг мэргэжлийн ур чадвар олгох сургалтад хамруулж, хөдөлмөр эрхлэлтийг нэмэгдүүлнэ.   
3.3.3. Залуучуудад бизнес эрхлэх зорилгодоо хүрэхэд шаардлагатай бүх төрлийн дэмжлэг, туслалцаа үзүүлж, орчин нөхцөлийг бүрдүүлнэ. 
Эрүүл, идэвхтэй амьдралын хэв маяг

Зорилт 3.4. Хүн амыг идэвхтэй хөдөлгөөнөөр хичээллэх таатай орчин бүрдүүлж, их спортыг хөгжүүлж, шилдэг тамирчдыг бэлтгэнэ:

3.4.1. Нийтийн биеийн тамирыг эрүүл, идэвхтэй амьдралын хэв маяг, аж төрөх ёсны салшгүй хэсэг болгон хөгжүүлнэ.
3.4.2. Их спортыг хөгжүүлэн, бэлтгэл сургуулилтыг чанаржуулан, алдарт тамирчдын залгамж халааг бэлтгэнэ.
Газрын харилцаа

Зорилт 3.5. Газрын харилцаа, геодези, зураг зүйн салбарын бодлого, төлөвлөлт, хэрэгжилтийн үр нөлөө, хүртээмжийг дээшлүүлж, хүн амын эрүүл, аюулгүй, ая тухтай орчинд амьдрах нөхцөлийг бүрдүүлнэ: 

3.5.1. Газрын талаар баримтлах аймгийн бодлогыг хэрэгжүүлэн нэн тэргүүнд аймгийн иргэд, аж ахуйн нэгжид  газар өмчлүүлэх, эзэмшүүлэх бодлого баримтлалж, газар өмчлөлийг 80-аас дээш хувьд хүргэнэ.
3.5.2. “Сумын нутаг дэвсгэрийн хөгжлийн төлөвлөгөө”-г аймгийн Газар зохион байгуулалтын ерөнхий төлөвлөгөөг үндэслэн боловсруулна. 
3.5.3. Хаягжилтын нэгдсэн системийг аймгийн нийт нутаг дэвсгэрийн хэмжээнд байгуулна.
3.5.4. Аймгийн төв /орон нутгийн зэрэглэлтэй хот/ сумын төв, бусад суурин газрын газар ашиглалтын байдалд судалгаа хийж, суурин газрын тэг гортигийг шинэчлэн тогтоож, газрыг зүй зохистой ашиглах, хамгаалалтыг сайжруулах, хөрсийг нөхөн сэргээх арга хэмжээ авна.  
3.5.5. Газар ашиглалтын төлөв байдалд үнэлгээ өгч шаардлагатай арга хэмжээ авах, тариалангийн талбайн үржил шимийг дээшлүүлж, хөрсний эвдрэлийг бууруулах, бэлчээрийг зохистой, хуваарьтай ашиглаж, бэлчээрийн хортон мэрэгчтэй тэмцэх ажлыг үргэлжлүүлж үр дүнд хүргэх, бэлчээрийн даац хэтрэлтийг бууруулах, бэлчээрийг нөхөн сэргээх цогц арга хэмжээг эрдэмтэн, мэргэжилтнүүдийн санал, дүгнэлтэд тулгуурлан хэрэгжүүлнэ.
3.5.6. Аймаг, сумдын хилийн цэсийн маргаантай асуудлыг холбогдох байгууллагад уламжилж шийдвэрлүүлнэ.

                                         ДӨРӨВ. ЭДИЙН ЗАСАГ
 
Зорилго 4. Аймгийн эдийн засгийн салбарын бүтцийг төрөлжүүлж,  төр хувийн хэвшлийн түншлэлийн зарчимд тулгуурлан, өндөр бүтээмжтэй, дэвшилтэт технологийг салбар бүрд нэвтрүүлэх, инноваци шингэсэн шинэ нэр төрлийн бүтээгдэхүүн, үйлдвэрлэл, үйлчилгээг дэмжих замаар хөрөнгө оруулалтын өгөөжийг дээшлүүлж, өрсөлдөх чадвартай эдийн засгийг бий болгоно.
 
Зорилгын хүрээнд дэвшүүлсэн зорилт, хүрэх үр дүн
 
Өсөлттэй өгөөжтэй эдийн засаг

Зорилт 4.1.  Эдийн засгийн бүтэц дэх боловсруулах үйлдвэр, үйлчилгээний салбарыг дэвшилтэт технологи, инновацид суурилан хөгжүүлж, ДНБ-ий жилийн дундаж өсөлтийг 12 хүртэл хувиар өсгөн, иргэдийн бодит орлогыг нэмэгдүүлнэ:
4.1.1. Эдийн засгийн бүтэц дэх боловсруулах үйлдвэр, үйлчилгээний салбарыг дэвшилтэт технологи, инновацид суурилан хөгжүүлж, өрсөлдөх чадварыг нэмэгдүүлэн экспортод чиглэсэн үйлдвэрлэлийг дэмжин хөгжүүлнэ.
4.1.2. Эдийн засгийн чөлөөт бүсийн дэд бүтцийн бүтээн байгуулалтын ажлыг үе шаттайгаар хийж экспорт болон дотоодын зах зээлд чиглэсэн худалдаа, үйлчилгээ, хөнгөн үйлдвэрлэлийг хөгжүүлэх нөхцөлийг бүрдүүлж гадаад, дотоодын хөрөнгө оруулалтыг дэмжиж ажиллана.
4.1.3. Төсвийн хөрөнгө оруулалтыг эдийн засаг, нийгмийн хөгжилд чиглүүлэн, үр ашигтай, хариуцлагатай төсөв, санхүүгийн тогтолцоотой болгоно. 
4.1.4. Хөрөнгө оруулалтын таатай орчинг бүрдүүлж,  төр-хувийн хэвшлийн түншлэлийг өргөжүүлж, дэд бүтцийн болон нийгмийн салбарт хөрөнгө оруулалтыг нэмэгдүүлнэ. 
4.1.5. Төрийн худалдан авах ажиллагаагаар дамжуулан дотоодын үйлдвэрлэлийн бүтээгдэхүүний худалдан авалтыг дэмжиж, тогтвортой нэмэгдүүлнэ.
Нийлүүлэгчээс үйлдвэрлэгч аймаг:

Зорилт 4.2. Аймгийн орон зай, бүсчилсэн хөгжлийн бодлого, орон нутгийн түүхий эдийн нөөц, байгалийн баялаг, нутаг дэвсгэрт байгуулагдах хотуудын хөгжлийн төлөвт тулгуурлан боловсруулах салбарын үйлдвэрлэлийг хөгжүүлж “Хөдөө аж ахуйн стратегийн бүс нутаг”, “Бэлтгэн нийлүүлэгчээс үйлдвэрлэгч аймаг”, “Хүнс үйлдвэрлэгч, экспортлогч улс болох Засгийн газрын зорилтыг хангах түшиц аймаг” болж Дотоодын нийт бүтээгдэхүүнд боловсруулах салбарын эзлэх хувийн жинг 20 хувьд хүргэнэ.
4.2.1. Аймгийн Зуунмод, Сэргэлэн сумын бүс нутагт  “Үйлдвэр технологийн парк” байгуулна.
4.2.2. Хөдөө аж ахуйн үйлдвэрлэлийг 
1.Мах сүүний эрчимжсэн аж ахуйн бүс

2.Газар тариалангийн хөгжлийн бүс

3.Мах үйлдвэрлэлийн бүс

4.Туул Хэрлэн голын савыг дагасан жимс, жимсгэнэ, таримал ургамлын бүс 

5.Уламжлалт мал аж ахуйн үр ашгийг дээшлүүлэх, өсвөр малыг эдийн засгийн 

   эргэлтэд оруулах бэлчээрийн мал аж ахуйн гэсэн 5-н бүсэээр төрөлжүүлэн стратегийн бүс нутаг болгон хөгжүүлнэ. 

4.2.3. Хөдөө аж ахуйн бүс, үйлдвэрлэлийн стратеги төлөвлөлтийн хүрээнд боловсрогдсон хөгжлийн төслүүдийг аймагт Үйлдвэр технологийн парк, сумдад Дундын хоршоо хэлбэрээр хэрэгжүүлэх боломжийг судлан эхлүүлнэ.
4.2.4. Бэлтгэн нийлүүлэгчээс үйлдвэрлэгч аймаг болох зорилтыг хэрэгжүүлж, Үйлдвэржилт 21:100,  ЖДҮ-27 төслийг үргэлжлүүлэн хэрэгжүүлж, сум, аймаг, бүс, нийслэлийн хэрэгцээг хангана.
4.2.5. Орон нутгийн бизнес эрхлэгчид, үйлчилгээний байгууллагуудыг дэмжин өргөжүүлж, сум, суурин газарт стандарт хангасан хүнс барааны зах, супермаркет, зоогийн газар, зочид буудал, ахуйн үйлчилгээ байгуулах үйл ажиллагааг дэмжинэ. 
4.2.6. Өрсөлдөх чадвартай бичил, жижиг, дунд бизнес эрхлэгчдийг дэмжиж, үйлдвэрлэлийн бэлтгэн нийлүүлэлт, борлуулалтын тогтолцоог кластерийн зарчмаар хөгжих нөхцөлийг бүрдүүлнэ.
4.2.7. Эдийн засгийн хөгжлийг дэмжсэн эрчим  хүч, хүнд үйлдвэрийн томоохон бүтээн байгуулалтын төслийг  дэмжин, аймгийн оролцоог ханган хамтран ажиллана. 

Ухаалаг, санхүүгийн зах зээл

Зорилт. 4.3. Эдийн засгийг тэтгэсэн, уян хатан, цахим технологид суурилсан олон талт санхүүгийн үйлчилгээг хөгжүүлнэ:
4.3.1. Аймагт хөрөнгө оруулалт болон үнэт цаасны  зах зээлийг идэвхжүүлж, санхүүгийн зах зээлийн цар хүрээг өргөтгөн, иргэдийг хөрөнгийн зах зээлээс үр ашиг хүртэх боломжийг бүрдүүлнэ.
4.3.2. Даатгалын салбарын тогтвортой байдлыг хангах орчинг бүрдүүлж, салбарын хамрах хүрээг  нэмэгдүүлнэ.
4.3.3. Аймгийн банк, санхүүгийн байгууллагын үйлчилгээ, үйл ажиллагааны хүрээг тэлнэ.

Бүс нутгийн хамтын ажиллагаа 

Зорилт 4.4. Тогтвортой хөгжлийн зорилтуудад чиглэсэн гадаад харилцаа, хамтын ажиллагааг эдийн засагжуулж, хөрөнгө оруулалтыг нэмэгдүүлнэ:
4.4.1. Шууд харилцаат муж, хотуудтай уламжлалт харилцаа, хамтын ажиллагааг бататган хөгжүүлнэ. 
4.4.2. Гадаад харилцаа, хамтын ажиллагааны нэг цонхны нэгдмэл бодлогыг хэрэгжүүлж хэвшинэ. 

                                                  ТАВ.ЗАСАГЛАЛ

Зорилго 5. Тогтвортой, хариуцлагатай, ёс зүйтэй, чадварлаг төрийн албыг төлөвшүүлж, аудит, хяналт-шинжилгээ, үнэлгээний арга зүйг хэрэгжүүлэх замаар эрсдэлийн удирдлагаар хангаж,  Хүний эрхийг дээдэлсэн, авлигаас ангид цахим технологид тулгуурласан иргэн төвтэй төрийн үйлчилгээнд шилжих үйл явцыг хэрэгжүүлнэ.
Зорилгын хүрээнд дэвшүүлсэн зорилт, хүрэх үр дүн

Ухаалаг засаглал

Зорилт 5.1. Нутгийн удирдлагын бүх шатны байгууллагын удирдлагын манлайллыг дээшлүүлэн, бүх нийтийн оролцоо, төр, хувийн хэвшлийн түншлэлийг хангасан ил тод, хариуцлагатай засаглалыг бүрдүүлнэ:
5.1.1. Нутгийн өөрөө удирдах ёсны байгууллагуудын үйл ажиллагааг төгөлдөржүүлэх арга хэмжээ авна. 

5.1.2. Үйл ажиллагааны ил тод байдал, нийгэм, эдийн засаг, бизнесийн бүхий л харилцаа, засаглалын бүх шатанд олон талт түншлэлийг оновчтой хэрэгжүүлж, хяналттай орон нутгийн засаглалыг төлөвшүүлнэ.
5.1.3. Төрийн бодлого, шийдвэрийн хэрэгжилтийн үр дүнг  нээлттэй ил тод болгон, бодлогын баримт бичгийн уялдаа холбоог хангаж, залгамж чанартай, үр дүнтэй хэрэгжих нөхцлийг бүрдүүлнэ. 
Ухаалаг бүтэц
Зорилт 5.2.  Төрийн захиргааны байгууллагын бүтэц, зохион байгуулалтын талаар дээд байгууллагаас гарсан шийдвэрийг чанд мөрдөн иргэдийн оролцоог зохист түвшинд ханган хувийн хэвшилтэй хамтарч ажиллах бодлогыг тууштай хэрэгжүүлнэ:
5.2.1. Иргэдийн оролцоог зохист түвшинд хангасан, иргэдээ сонсдог үйл ажиллагааг өргөжүүлж, бодлого боловсруулах, хэрэгжүүлэх, хяналт тавих үйл явцад хувийн хэвшил, иргэний нийгмийн оролцоог ханган хамтын ажиллагааг бэхжүүлнэ.
5.2.2. Төрийн үйлчилгээний төвлөрлийг сааруулах цогц арга хэмжээг хэрэгжүүлэн, нутгийн захиргааны байр, багийн төвийн барилга, тоног төхөөрөмжийг засварлах, шинэчлэх замаар хөдөөгийн иргэдийг сум, багийнхаа үйл ажиллагаанд цаг хугацаа, орон зайнаас үл хамааран жигд оролцох, төрийн үйлчилгээг шуурхай авах, мэдээллээр хангагдах нөхцөл боломжийг бүрдүүлнэ.

 Цахим Төв аймаг
Зорилт 5.3. Мэдээллийн аюулгүй байдлыг хангаж, үр дүнтэй цахим засаглал, цахим технологид тулгуурласан иргэн төвтэй төрийн үйлчилгээнд бүрэн шилжих бодлогыг хэрэгжүүлнэ:
5.3.1. Ил тод, үр нөлөөтэй ухаалаг төрийн үйлчилгээг иргэдэд түргэн шуурхай хүргэж Төрийн байгууллага хоорондын болон  төр, иргэний нийгэм, бизнесийн байгууллагын мэдээллийн солилцоо хамтын ажиллагааг сайжруулах замаар үйлчилгээний үр дүнг сайжруулна.
5.3.2. Цахим мэдээллийн санг өргөжүүлэн өндөр хурдны интернетийг нэмэгдүүлж, дэд бүтцийг хөгжүүлэх бодлогыг баримталж төрийн байгууллагын мэдээллийн ил тод байдлыг нэмэгдүүлж, иргэд олон нийтийн санал, хүсэлтийг цахимаар авах нөхцөлийг бүрдүүлнэ.
5.3.3. Архив, албан хэрэг хөтлөлтийн үйл ажиллагаанд технологийн шинэчлэл нэвтрүүлж, Төрийн архивыг зориулалтын байртай болгож, тусгай архивуудыг стандартын дагуу тохижуулна.
 Чадварлаг, ёс зүйтэй төрийн алба

Зорилт 5.4. Чадахуйн зарчимд суурилсан мэргэшсэн, тогтвортой төрийн албыг бэхжүүлж, нийтээр хүлээн зөвшөөрөгдсөн хэм, хэмжээ стандартыг нэвтрүүлж, төрийн үйлчилгээний үр дүн, үр нөлөөг дээшлүүлнэ:
5.4.1. Чадахуйн зарчимд суурилсан, мэргэшсэн төрийн албаны бодлогыг хэрэгжүүлж, сонгуулийн үр дүнгээс үл хамааран төрийн албан хаагч тогтвортой ажиллах нөхцлийг бүрдүүлж төрийн албаны шатлан дэвшүүлэх тогтолцоог боловсронгуй болгож, ил тод байдлыг хангана. 
5.4.2. Төрийн албан хаагчийн үйл ажиллагааг үнэлэхдээ ажлын гүйцэтгэл, үр дүн, үйлчлүүлэгчийн үнэлгээ, ёс зүй, сахилга хариуцлагыг шалгуур болгож, ёс зүйн зөрчил гаргасан төрийн алба хаагчид хүлээлгэх хариуцлагыг чангатгаж иргэдийн хэрэгцээнд суурилсан, итгэл хүлээсэн төрийн үйлчилгээний соёл хэвшүүлнэ. 
5.4.3. Төрийн албан хаагч цаг хугацаа, орон зайнаас үл хамааран тасралтгүй сурч хөгжих боломж нөхцөлийг бүрдүүлж, мэдлэг чадварыг тогтмол дээшлүүлнэ. 
5.4.4. Төрийн албан хаагчийн ажиллах нөхцөл, нийгмийн баталгааг сайжруулж, үйл ажиллагааны үр дүнг дээшлүүлнэ.
5.4.5. Төрийн байгууллагын үйл ажиллагаанд олон улсын стандарт нэвтрүүлэх замаар үйлчилгээний чанарт ахиц гарган иргэдийн сэтгэл ханамжийг нэмэгдүүлнэ.

Хүний эрхийг дээдэлсэн нийгэм

Зорилт 5.5. Бүх нийтэд хүний эрх, жендэрийн боловсрол олгох ажлыг үе шаттай зохион байгуулж, жендэрийн тэгш байдлыг хангах бодлого баримтлан хүний эрхийг хангахад чиглэсэн олон талт хамтын ажиллагааг өргөжүүлэн,  хандлагыг өөрчилнө:
5.5.1. Бүх нийтэд хүний эрх, жендэрийн боловсрол олгох ажлыг үе шаттай зохион байгуулж, хүний эрхийг хамгаалахад төр, иргэний нийгэм, хувийн хэвшлийн хамтын ажиллагааг нэмэгдүүлнэ.
5.5.2. Шийдвэр гаргах түвшин дэх эмэгтэйчүүдийн төлөөллийг нэмэгдүүлж, улс төр, эдийн засаг, нийгмийн амьдралын бүх хүрээнд эмэгтэйчүүд үр дүнтэй орлцох тэгш боломжоор хангана.
Авлигагүй засаглал

Зорилт 5.6. Авлигаас урьдчилан сэргийлэх, авлигатай тэмцэх үйл ажиллагаа, зохион байгуулалтыг сайжруулж, олон нийтэд шударга ёсны үзэл санааг төлөвшүүлж, ил тод, нээлттэй хариуцлагатай байдлыг дээшлүүлнэ:
1.2.1. Төрийн бүх шатанд авлигыг таслан зогсоох, урьдчилан сэргийлэх хөтөлбөр хэрэгжүүлж, төр иргэдийн мэдээлэл солилцох сувгийг өргөжүүлнэ. 

                                              ЗУРГАА.НОГООН ХӨГЖИЛ
Зорилго 6. Байгалийн үнэ цэнэ, өгөөжийг үнэлэн хамгаалж, байгалийн нөөц баялгийг нөхөн сэргээж, хомсдолыг бууруулан, ашиглалтын нөөц бий болгож, байгальд ээлтэй дэвшилтэт ногоон технологи нэвтрүүлж уур амьсгалын өөрчлөлтийг сааруулах, дасан зохицох бодлогыг хэрэгжүүлж хүн амын эрүүл, аюулгүй орчинд амьдрах эрхийг ханган, байгалийн үр өгөөжийг ирээдүй хойч үедээ өвлүүлнэ.

Зорилгын хүрээнд дэвшүүлсэн зорилт, хүрэх үр дүн

Хүрээлэн буй орчин-Ногоон хөгжил

Зорилт 6.1. Байгалийн үнэ цэнэ, өгөөжийг үнэлэн хамгаалж, байгалийн нөөц баялгийг нөхөн сэргээн, хомсдолыг бууруулан, ашиглалтын нөөц бий болгож, байгальд ээлтэй дэвшилтэт ногоон технологи нэвтрүүлэн, уур амьсгалын өөрчлөлтийг сааруулах, дасан зохицох бодлогыг хэрэгжүүлж хүн амын эрүүл, аюулгүй орчинд амьдрах эрхийг ханган, байгалийн үр өгөөжийг ирээдүй хойч үедээ өвлүүлнэ.
6.1.1. Ойг хамгаалах, зүй зохистой ашиглах, нөхөн сэргээх чадавхыг дээшлүүлж, ойжуулсан талбайн хэмжээг 2890 га-д хүргэнэ.  
6.1.2. Иргэд, аж ахуйн нэгж байгууллагуудын идэвх оролцоотойгоор төв суурин газрын ногоон байгууламжийн хэмжээг 20-оос доошгүй хувиар нэмэгдүүлнэ. 
6.1.3. Ус цаг уурын ажиглалтын болон орчны хяналт шинжилгээний сүлжээг өргөжүүлж, цаг агаарын аюулт үзэгдлээс урьдчилан мэдээллэх сэрэмжлүүлэх чадавхийг бэхжүүлж байгалийн гамшигт үзэгдлийн эрсдэлийг бууруулж, зориудаар хур тунадас нэмэгдүүлэх үйл ажиллагаанд технологийн шинэчлэл хийнэ.
6.1.4. Цөлжилт, хөрсний доройтол, бохирдлыг хязгаарлаж, шинжлэх ухааны үндэслэлтэйгээр нөхөн сэргээх ажлыг олон наст ургамал тарилах зэргээр хэрэгжүүлнэ.
6.1.5. Ховор, нэн ховор ан амьтдыг тархац нутгаар нь хамгаалж, нөхөн үржүүлж, эдийн засгийн эргэлтэд оруулж, биологийн олон янз байдлын удмын санг хамгаалан, тархац нутаг, амьдрах орчныг тэтгэн, хомсдолоос сэргийлж, ашиглалтын нөөц бүрдүүлнэ.
6.1.6. Ховор, нэн ховор, ашиглалтад өртөмтгий ургамлын нөөцийг тогоох, ховордлын шалтгааныг тогтоож хамгаалах арга хэмжээг авна.
6.1.7. Ахуйн хог хаягдлыг ангилан ялгах боловсруулах, шатаах үйлдвэр аймгийн төв болон боломжтой сумдад байгуулж, хог хаягдлыг эх үүсвэр дээр нь ангилах, ачих, цуглуулах, тээвэрлэх үйлчилгээнд технологийн шинэчлэл, менежментийг сайжруулан, дахин боловсруулах үйлдвэрт шилжүүлэх, хог хаягдлын төвлөрсөн цэгүүдийг стандартад нийцүүлж, нөхөн сэргээнэ.
6.1.8. Хөрсний бохирдлыг бууруулах зорилгоор аймаг, сумын төв, суурин газрын гэр хорооллын айл өрх болон аялал жуулчлалын баазуудад нүхэн жорлонгийн стандартыг хангуулах арга хэмжээ авч, “Эко жорлон” арга хэмжээг хэрэгжүүлнэ. 
6.1.9. Сайжруулсан шахмал түлшний үйлдвэр байгуулж, шахмал түлшийг хэрэглээнд нэвтрүүлэн  агаарын бохирдлыг бууруулна.

Ус-Үнэт баялаг

Зорилт 6.2. Усны нөөцийг хамгаалах, хуримтлал бий болгох, хомсдол бохирдлоос сэргийлэх, зохистой ашиглах нэгдсэн менежментийг хэрэгжүүлнэ:

6.2.1. Усны хууль тогтоомжийн хэрэгжилтийг чангатгаж, усны сан бүхий газрын хамгаалалтын бүс, ус хангамжийн эх үүсвэрийн эрүүл ахуйн бүсийн дэглэмийг мөрдүүлж, усны нөөц бохирдож, хомсдолоос сэргийлэх арга хэмжээг хэрэгжүүлнэ.
6.2.2. Гол мөрний урсац бүрдэх эхийн хилийн заагийг тогтоосон газар болон усны сан бүхий газрын хамгаалалтын бүсийн газрыг орон нутгийн хамгаалалтад авна. 
6.2.3. Худаг, уст цэгийн тоог нэмэгдүүлж, бэлчээр усжуулалтыг 77.6 хувьд хүргэнэ. 
6.2.4. Хаягдал усыг дахин боловсруулах, цэвэршүүлсэн усыг дахин ашиглах үйл ажиллагааг дэмжин хөгжүүлнэ.
6.2.5. Аймаг, сумдын төвийн ундны усны худагт ус цэвэршүүлэх, зөөлрүүлэх төхөөрөмж суурилуулж, хүн амыг цэвэр усаар хангана. 
6.2.6. Туул голыг бохирдуулж буй хүчин зүйлсийн нөлөөллийг зогсоож, цэвэршүүлэх, усны нөөц сав газрыг хамгаалах, ашиглах, нөхөн сэргээх ажлыг Нийслэл болон Туул голын сав газрын захиргаатай хамтран үе шаттай хэрэгжүүлнэ. 

Хариуцлагатай уул уурхай

Зорилт 6.3. Байгальд хал багатай, ил тод, хариуцлагатай уул уурхайг хөгжүүлнэ:

6.3.1. Хариуцлагатай уул уурхайг хөгжүүлж, лиценз олгох үйл ажиллагаанд тухайн сум, багийн иргэдийн оролцоог хангаж, олон нийтэд нээлттэй болгож, хяналтыг чангатгаж,  хууль зөрчиж олгосон зөвшөөрлүүдийг хүчингүй болгуулна.
6.3.2. Уул уурхайн улмаас хөндөгдсөн талбайн 70-аас доошгүй хувьд техникийн, 50-аас доошгүй хувьд биологийн нөхөн сэргээлт хийлгэнэ.
6.3.3. Бичил уурхай болон уул уурхайн хариуцлагагүй үйл ажиллагааны улмаас хөндөгдөн эвдэрч эзэнгүй орхигдсон талбайн нөхөн сэргээлтийн ажлыг үргэлжлүүлэн, санхүүжилтийн эх үүсвэрийн асуудлыг шийдвэрлэж хэрэгжүүлнэ. 
6.3.4. Нөхөн сэргээлт хийдэг, дэвшилтэт техник технологи нэвтрүүлдэг, усыг дахин ашигладаг, байгалийн нөөц ашигласан төлбөрөө хугацаандаа төлдөг, хариуцлагатай уул уурхайг дэмжинэ. 
6.3.5. Ашигт малтмалын болон барилгын материалын нөөцийг нэмүү өртөг шингээн боловсруулах үйлдвэрүүдийг дэмжинэ. 
6.3.6. Аймгийн нутаг дэвсгэрт уул уурхайн үйлдвэрлэл явуулснаас аймгийн хөгжил, иргэдийн амьжиргаанд хэрхэн нөлөөлсөн байдал, байгаль орчинд үзүүлсэн сөрөг нөлөөлөлд хяналт үнэлгээ хийж дүгнэлт гарган “Уул уурхайн талаар аймгийн баримтлах бодлого”-ыг шинэчлэн боловсруулж батлан хэрэгжүүлнэ. 
6.3.7. Орон нутгийн чанартай автозам, замын байгууламж барих, засварлах бүтээн байгуулалтын ажилд түгээмэл тархацтай ашигт малтмал хайх, ашиглах эрхийг төсөл хөтөлбөр хэрэгжүүлэгч хуулийн этгээдэд олгох эрх зүйн орчныг бүрдүүлнэ.

                           ДОЛОО.АМАР ТАЙВАН, АЮУЛГҮЙ НИЙГЭМ

Зорилго 7.  Орон нутаг дахь батлан хамгаалах тогтолцоо бэхжүүлж, нийгмийн дэг журам, иргэдийн амьдрах орчин болон мэдээллийн аюулгүй байдлыг ханган, гамшгийн эрсдлийг бууруулах замаар хүн, нийгмийн аюулгүй байдлыг хангана.

Зорилгын хүрээнд дэвшүүлсэн зорилт, хүрэх үр дүн

Зэвсэгт хүчин

Зорилт 7.1. Орон нутгийн хамгаалалтын тогтолцоог бэхжүүлж, дайчилгааны төлөвлөлтийг шинэчилнэ:

7.1.2. Орон нутгийн хамгаалалтыг зохион байгуулах, сургалт явуулах болон нөөц бүрдүүлэх тогтолцоог хангана. 
Хүн, нийгмийн амар тайван байдал

Зорилт 7.2. Иргэд олон нийтийн оролцоо, хяналтыг нэмэгдүүлэх замаар нийгмийн дэг журам, иргэдийн амьдрах орчны аюулгүй байдлыг хангана:

7.2.1. Мансууруулах эм, сэтгэцэд нөлөөт бодисын эргэлтэд хяналт тавих, түүнтэй тэмцэх, урьдчилан сэргийлэх ажлыг эрчимжүүлнэ.
7.2.2. Архидан согтуурахтай хийх тэмцлийг эрчимжүүлж, архинд донтох эмгэгтэй хүнд үзүүлэх эмчилгээ, үйлчилгээг нэмэгдүүлж нийгэмшүүлэх ажлыг зохион байгуулна.
7.2.3. Иргэдийн эрх зүйн боловсролыг дээшлүүлэх замаар гэр бүлдээ амар тайван, аюулгүй амьдрах орчин нөхцөлийг бүрдүүлж гэр бүлийн хүчирхийлэлд өртөхөөс урьдчилан сэргийлж, хохирогч иргэдийн эрхийг хамгаална. 
7.2.4. Мал хулгайлах гэмт хэргийг бууруулна.
Зорилт 7.3. Гамшгийн эрсдэлийг олон нийтийн оролцоотой бууруулах хөтөлбөрийн хүрээнд  гамшгаас урьдчилсан сэргийлэх сургалт сурталчилгаанд жилдээ 10000 доошгүй иргэдийг хамруулж, иргэдийн гамшиг ослоос урьдчилан сэргийлэх үйл ажиллагааны үр нөлөөг дээшлүүлж, гамшгийн эрсдэлийг олон нийтийн оролцоонд тулгуурлан бууруулна: 

7.3.1. Гамшгийн эрсдэлийг олон нийтийн оролцоотой бууруулах хөтөлбөрийг хэрэгжүүлж эрсдэлээс урьдчилан сэргийлэх, таслан зогсоох чадавхыг бэхжүүлнэ.
7.3.2. Аймгийн гамшгийн эрсдэлийн тойм судалгааг хийж, мэргэжлийн байгууллагатай хамтран газар хөдлөлтийн бичил мужлалын зураг гаргаж, шаардлага хангахгүй барилга байшинг шинээр барих, хүчтэтгэх арга хэмжээг төлөвлөгөөний дагуу шат дараалалтай хэрэгжүүлнэ.
7.3.3. Онцгой байдлын газрын салбар нэгжүүдийг стандартын шаардлага хангасан байртай болгож, дэвшилтэт техник тоног төхөөрөмж, тусгай зориулалтын хэрэгслээр хангаж, бие бүрэлдэхүүнийг чадавхижуулна.

Хууль сахиулах салбарын хөгжил

Зорилт 7.4. Хууль сахиулах байгууллагуудын материаллаг баазыг бэхжүүлнэ:

7.4.1. Цагдаагийн газар, Шүүхийн шийдвэр гүйцэтгэх газар, Шүүхийн шинжилгээний албаны бие даасан, хараат бус байдлыг хангаж, чадавхыг дээшлүүлнэ.
7.4.2. Улсын бүртгэлийн онлайн сүлжээнд сумдыг холбож, “Нэг иргэн-Нэг бүртгэл” хөтөлбөрийг хэрэгжүүлнэ.
7.4.3. Дэвшилтэт технологи бүхий камержуулалтын нэгдсэн системийг нэвтрүүлж, гэмт хэрэг зөрчлөөс урьдчилан сэргийлэх, илрүүлэх, таслан зогсоох цогц арга хэмжээг хэрэгжүүлнэ.

Зорилт 7.5. Иргэд, байгууллагад үзүүлэх эрх зүйн зөвлөгөө, үйлчилгээний чанар хүртээмжийг нэмэгдүүлнэ:

7.5.1. Төлбөрийн чадваргүй сэжигтэн, яллагдагч, хохирогчид үзүүлэх хууль зүйн туслалцааны хүрээг өргөжүүлнэ.
Мэдээллийн аюулгүй байдал

Зорилт 7.6. Цахим мэдээллийн аюулгүй байдлын эмзэг байдлыг бууруулах, урьдчилан сэргийлэх, халдлагад хариу үзүүлэх чадавхыг бэхжүүлнэ:

7.6.1. Төрийн байгууллагуудын цахим мэдээллийн сан бүрдүүлж, төрийн болон албаны нууц задарч үрэгдэхээс урьдчилан сэргийлэх чадавхыг бэхжүүлж, төрийн болон албаны нууц задруулах, үрэгдүүлэх гэмт хэрэг, зөрчил үүсэх нөхцөлийг бууруулна.

                                 НАЙМ. БҮС, ОРОН НУТГИЙН ХӨГЖИЛ

Зорилго 8. Ногоон хөгжлийн чиг баримжаанд тулгуурлан хот байгуулалтын томоохон инженерийн дэд бүтцийн төсөл, хөтөлбөрийг хэрэгжүүлэн, иргэдийн ая тухтай амьдрах тохилог орчныг бүрдүүлнэ.

Зорилгын хүрээнд дэвшүүлсэн зорилт, хүрэх үр дүн

Хөгжлийг тэтгэсэн дэд бүтэц - төв суурингийн хөгжил

Зорилт 8.1. Сумын төв, суурин газруудыг ногоон хөгжлийн стандарт, загварт нийцүүлэн хөгжлийн ерөнхий төлөвлөгөөний дагуу хөгжүүлж, иргэдийн ая тухтай ажиллаж амьдрах нөхцлийг бүрдүүлнэ:

8.1.1. Сумын төвийн онцлог хэв шинжийг тодорхойлж, түүнтэй уялдуулсан хөгжлийн загварыг боловсруулж хэрэгжүүлэн жишиг сумын тоог нэмэгдүүлнэ.
8.1.2. Сумын төв суурин газарт хот байгуулалтын ерөнхий төлөвлөгөөтэй уялдуулан явган хүний болон дугуйн зам, биеийн тамирын талбай, хүүхдийн тоглоомын талбай, гэрэлтүүлэг, ногоон байгууламжийг нэмэгдүүлэн, тохилог орчныг бүрдүүлнэ.
8.1.3. Орон сууцны хангамжийг сайжруулах хөтөлбөрийг эдийн засаг, нийгмийн бусад хөтөлбөрүүд, хүн амын өсөлт, хэрэгцээтэй уялдуулан хэрэгжүүлж аймгийн хэмжээнд орон сууцны хангамжийг 20 хувьд, Зуунмод сумын хэмжээнд 50 хувьд хүргэнэ.
8.1.4. Төсөвт байгууллагуудын барилга байгууламжийг шинээр барих, өргөтгөх, их засвар хийх ажлуудыг улсын болон орон нутгийн төсөв, гадаадын зээл тусламж, төсөл, хувийн хэвшлийн хөрөнгө оруулалтаар хэрэгжүүлнэ.
8.1.5. Сэргээгдэх эрчим хүчний үйлдвэрлэлийг зохистой харьцаагаар хөгжүүлнэ.
8.1.6. Цахилгаан дамжуулах агаарын шугам, дэд станц, шинэ эх үүсвэрийг барих, шинэчлэх, өргөтгөх ажлыг  үе шаттайгаар хэрэгжүүлнэ.
8.1.7. Хот суурины үерийн далан, суваг борооны болон хөрсний ус зайлуулах шугам сүлжээний ажлыг үе шаттайгаар хэрэгжүүлнэ.
8.1.8. Дулаан, цэвэр, бохир усны инженерийн шугам сүлжээний хангамж бүхий нийтийн аж ахуйн цогц дэд бүтцийг сумын төвүүдэд байгуулж, иргэд ая тухтай амьдрах, үйлдвэрлэл үйлчилгээ хөгжүүлэх орчинг бий болгоно.
8.1.9. Сум, суурин газрын гэр хорооллын айл өрхийг нэгдсэн дулаан, цэвэр, бохир усны инженерийн шугам сүлжээнд холбох, бохирын хэсэгчилсэн, бие даасан инженерийн байгууламжийг байгуулах, био жорлон нэвтрүүлэх ажлыг ээлж дараатай хэрэгжүүлнэ. 
8.1.10. Эдийн засгийн өсөлтийг хангах зам тээврийн сүлжээг өргөтгөн Улаанбаатар-Баян сумын 58 км хатуу хучилттай автозамыг дөрвөн эгнээ болгон шинэчлэнэ.
8.1.11.  “Нутгийн зам” төслийн  хүрээнд улсын чанартай автозамтай холбогдоогүй сумдын автозам, замын байгууламжийн зураг төслийг боловсруулан, улсын чанартай автозамтай холбох сумдыг эрэмбэлж, хэрэгжүүлэх ажлыг үе шаттай гүйцэтгэнэ. 
8.1.12. Орон нутгийн  чанартай хатуу хучилттай авто замын 10 хувьд, гүүрийн 20 хувьд их засвар шинэчлэлт хийнэ.
8.1.13. Хэрэглэгч, зорчигчийн эрэлт хэрэгцээнд нийцсэн, аюулгүй, ая тухтай тээврийн үйлчилгээг өргөжүүлэн хөгжүүлнэ.
8.1.14. Мэдээлэл, харилцаа холбооны хамрах хүрээг өргөтгөж, техник технологийг нэвтрүүлнэ.

Төвийн бүсийн тулгуур төв-Зуунмод хотын хөгжил

Зорилт 8.2. Олон улсын шинжлэх ухаан, технологийн төв, тээврийн зангилаа, өндөр технологийн үйлдвэрлэл, үйлчилгээний бүс бүхий эко хотыг хөгжүүлнэ:

8.2.1. “Шинэ Зуунмод”, “Майдар” шинэ  хотуудын хөгжлийн ерөнхий төлөвлөлтийг боловсруулахад орон нутгийн оролцоог хангаж, бүтээн байгуулалтыг үе шаттай  хэрэгжүүлж эхэлнэ.
8.2.2. Зуунмод хотыг шинжлэх ухаан, технологи, аялал жуулчлал, бизнесийн ногоон хот “Зууны шинэ төрх Зуунмод” болгон хөгжүүлнэ. 
8.2.3. Олон улсын нисэх буудал, Богд хаан төмөр зам, авто замын зангилаа бүхий олон улсын тээвэр, логистикийн  төвийг барьж байгуулахад орон нутгийн оролцоог хангана. 
8.2.4. Зуунмод хотод 30 Мвт хүчин чадал бүхий Дулааны станцыг барьж ашиглалтад оруулан, Станцаас хэрэглэгч хүртлэх 2, 3-р хэлхээний шугам сүлжээг шинэчлэн дулаан хангамжийн чанар хүртээмжийг сайжруулна. 
8.2.5. Зуунмод хотын Цахилгаан хангамжийн эх үүсвэрийн хүчин чадлыг 110/35/10кВ-ийн хүчдэлтэй 2х6500кВА чадлаар өргөтгөнө.
8.2.6. Зуунмод хот- Нисэх онгоцны буудлыг холбосон 8.5 км автозамыг барьж байгуулна.
8.2.7. Хуучин барилга, байгууламж,  байруудыг дахин төлөвлөлтөд хамруулж, шинэ хороолол байгуулах ажлыг эхлүүлэх бодлого барина. 
8.2.8. Хотын өнгө үзэмжийг дээшлүүлэхэд чиглэсэн бүтээн байгуулалтыг өрнүүлж, түүнд иргэдийн оролцоог ханган гудамж, талбайн нэр, байшин барилгын хаягийн нэгдсэн стандарт нэвтрүүлэн, иргэдэд хотдоо амьдрах зөв дадал, хэвшил, хандлагыг бий болгож, хотын соёлыг нэмэгдүүлнэ.
8.2.9. Зуунмод хотын нийтийн тээврийн үйлчилгээний чанар хүртээмжийг сайжруулна.

Төрөлжсөн аялал жуулчлал

Зорилт 8.3. Аялал жуулчлалын бүтээгдэхүүн, үйлчилгээ, чанар, стандартын хангалтыг сайжруулж,  өрсөлдөх чадварыг дээшлүүлэн жуулчдын тоог нэмэгдүүлнэ.   

8.3.1. Аймгийн аялал жуулчлалын бүс, тулгуур брэндүүдийг тодорхойлж, аялал жуулчлалын бүтээгдэхүүн үйлчилгээний чанар, стандарт хангалтыг дээшлүүлэн,  аялал жуулчлалын онцгой ач холбогдол бүхий нөөц газар, бүтээгдэхүүнийг хамгаалж хөгжүүлнэ.  
8.3.2. Орон нутгийн онцлог болон нутгийн иргэдэд түшиглэсэн аялал жуулчлалыг хөгжүүлж, 4 улирлын аялал жуулчлалын хөтөлбөрүүдийг бий болгож, жуулчдын тоог нэмэгдүүлнэ. 
8.3.3. Манзуширын түүхэн дурсгалт газрыг түшиглэн, соёл, шашин, аялал жуулчлалын  цогцолборыг ТЭЗҮ-ийн дагуу төсөл хөтөлбөр, хувийн хөрөнгө оруулалт татах замаар үе шаттай байгуулж эхлүүлэн, Монголын нууц товчооны болон Монголын түүхийн бусад дурсгалт газруудыг түшиглэсэн түүхэн аялал жуулчлалыг хөгжүүлнэ.

Тогтвортой хөдөө аж ахуй

Зорилт 8.4.  Мал аж ахуйн үйлдвэрлэлийн нөөц ашиглалт, эдийн засгийн эргэлтийг эрчимжүүлж, тооноос чанар, бүтээмжид шилжүүлж, цөм сүргийн малын сүрэгт эзлэх хувийн жинг 13-аас доошгүй хувьд хүргэнэ:
8.4.1.  “Монгол мал-2” үндэсний хөтөлбөрийг хэрэгжүүлж малын тоог чанарт шилжүүлж бэлчээрийн даацад нийцүүлэх, малын чанар, ашиг шимийг сайжруулж, генийн санг нь  хамгаалж, биотехнологийн ололтыг нэвтрүүлэн эрчимжсэн мал ахуйн салбарыг дэмжиж ажиллана.
8.4.2. “Монгол малчин” үндэсний хөтөлбөр хэрэгжүүлж, орон нутагт ажиллах хөдөө аж ахуйн мэргэжилтнийг тэтгэлэгт хөтөлбөрөөр бэлтгэн, хүний нөөцийг чадавхжуулан, малчдын залгамж халааг бэлтгэх “Илгээлтийн эзэн-III” аян хэрэгжүүлнэ. 

8.4.3. Уламжлалт бэлчээрийн малын үүлдэр угсааг нутгийн шилмэл омог, үүлдрээр сайжруулж цэвэр эрлийз малын тоог 15-аас доошгүй хувиар өсгөж, тэжээлийн баазыг түшиглэн тодорхой бүс нутагт эрчимжсэн мал аж ахуйг түлхүү хөгжүүлж, нэг малаас авах ашиг шимийг нэмэгдүүлэн, дэлхийн зах зээлд өрсөлдөх чадвартай мал аж ахуйн бүтээгдэхүүний үйлдвэрлэлийг нэмэгдүүлнэ.
8.4.4. Аймгийн эдийн засгийн бүс болон сум тус бүрээр бэлчээрийн хэмжээ, даацад нь нийцсэн сүргийн бүтэц, малын тооны оновчтой хэмжээг шинжлэх ухааны байгууллагатай хамтран тогтоож, баг, сумын иргэдийн Төлөөлөгчдийн Хурлаар хэлэлцүүлэн зохих шийдвэр гаргуулж, үе шаттайгаар төлөвлөгөөний дагуу хэрэгжүүлж эхэлнэ.
8.4.5. Мал эмнэлгийн байгууллагын мэргэжилтэй боловсон хүчний хангалтыг сайжруулж, мал, амьтныг эмчлэх, гоц халдварт, халдварт өвчнөөс урьдчилан сэргийлэх ажлыг чанартай хийж, дархлаажуулалт, шилжилт хөдөлгөөний хяналтыг сайжруулах замаар “Гоц халдварт өвчингүй тайван бүс”-ийг баталгаажуулна. 
8.4.6. Малын халдварт өвчингүй тайван байдлыг баталгаажуулан хадгалж, хүн амыг эрүүл, аюулгүй хүнсээр, боловсруулах үйлдвэрийг чанартай түүхий эдээр хангаж, мал аж ахуйн гаралтай түүхий эд, бүтээгдэхүүнийг экспортлох боломжийг нэмэгдүүлнэ.
8.4.7. Малыг ялган тэмдэглэх, бүртгэл мэдээллийн цахим тогтолцоог хөгжүүлнэ. 
8.4.8. Бэлчээрийн мал аж ахуйн эдийн засгийн эргэлтийн хугацааг богиносгох хонь бордох болон мах, сүүний үхрийн аж ахуй, мах боловсруулах, дайвар бүтээгдэхүүний үйлдвэрүүдийг  байгуулах төслүүдийг хэрэгжүүлнэ.
8.4.9. Сүүний чиглэлийн эрчимжсэн аж ахуйн үйлдвэрлэлийг нэмэгдүүлж, дотоодын сүүний үйлдвэрлэл, сүүгээ борлуулж буй малчдад сүүний урамшуулал олгох тогтолцоо бий болгоно.
Зорилт 8.5. Газар тариалангийн үйлдвэрлэлийг тогтвортой хөгжүүлэн тариалангийн талбайн ашиглалтыг 80-аас доошгүй хувьд хүргэж, салбарын бүтээмж, өрсөлдөх чадварыг нэмэгдүүлнэ: 

8.5.1. Газар тариалангийн тогтвортой хөгжлийн “АТАР IV” аян, тариалангийн бүс нутаг тогтоосон шийдвэрийг хэрэгжүүлж,  тариалангийн бүс нутагт эрчимжсэн мал аж ахуй эрхлэх бодлогыг дэмжин, тариалангийн салбарын бүтээмж, өрсөлдөх чадварыг нэмэгдүүлэн төмс, хүнсний ногооны тариалалт, ургацаар улсад тэргүүлэх зорилтыг хангана.   
8.5.2.  Тариалангийн талбайн ашиглалтыг сайжруулж иргэн, аж ахуйн нэгж, байгууллагын эзэмшилд байгаа 260 гаруй мянган га талбайг сэлгээний дагуу эргэлтэд бүрэн оруулж, “Тариалангийн тухай” хуулийн тариалангийн газрын хөрсийг хамгаалах тухай зүйл, заалтуудыг чанд мөрдөж, хөрсийг элэгдэл эвдрэлээс хамгаалах, үржил шимийг сайжруулах арга хэмжээг төр хувийн хэвшлийн оролцоотой хэрэгжүүлнэ.
8.5.3. Усалгаатай газар тариаланг дэмжиж, услалтын системүүдийн өмчлөлийн асуудлыг шийдвэрлүүлж, ашиглалтыг сайжруулан, засвар шинэчлэлийг шат дараатайгаар хэрэгжүүлж, орон нутгийн онцлогт зохицсон эрчимжсэн агро-технологи нэвтрүүлэн, усалгаатай тариалангийн хэмжээг 20 хүртэл хувиар нэмэгдүүлнэ.  

8.5.4. Үр үржүүлгийг дэмжин үрийн аж ахуй байгуулж, аймагтаа үйлдвэрлэсэн бүс нутагт тохирсон, нутагшсан үрээр тариалалт хийж, жилд тариалах үрийн 70 хүртэл хувийг хангана.
8.5.5. Тариалангийн талбайг хашаажуулах ажлыг үргэлжлүүлж, ойн зурвас байгуулах зэргээр хөрсийг элэгдэл эвдрэлээс хамгаалах, үржил шимийг сайжруулах арга хэмжээг төр хувийн хэвшлийн оролцоотой хэрэгжүүлнэ.
8.5.6. Хамгаалагдсан хөрсний үйлдвэрлэл, өрхийн тариалан эрхлэлтийг дэмжин шинэ техник, технологи нэвтрүүлэн механикжуулах, төрөлжсөн зоорийн аж ахуйг хөгжүүлэх замаар төмс, хүнсний ногооны үйлдвэрлэлийг нэмэгдүүлж дотоодын хэрэгцээг бүрэн хангана.
8.5.7. Тэжээлийн таримлын нэр төрөл, тариалалтыг нэмэгдүүлж, тэжээлийн тариалалтаар улсдаа тэргүүлсэн амжилтаа бататган, улсын хэмжээний малын тэжээлийн 50-аас доошгүй хувийг үйлдвэрлэнэ.

8.5.8. Газар тариалан, эрчимжсэн мал аж ахуйг хослуулан хөгжүүлж, салбар бүрд үнэ цэнийн сүлжээ бий болгож,  Гурилын үйлдвэр, Сүүний 400 үнээний ферм, Хуурай сүүний үйлдвэр, Гахай аж ахуй, Тахианы аж ахуй, Тэжээлийн үйлдвэр, Ургамлын тосны үйлдвэр байгуулах төслийг хэрэгжүүлнэ.
8.5.9. Газар тариалангийн үйлдвэрлэлийн бүтээгдэхүүнд нэмүү өртөг шингэсэн эцсийн бүтээгдэхүүн болгохыг дэмжин,  Хүлэмжийн цогцолбор аж ахуй, Цардуулын үйлдвэр, Бордооны үйлдвэрийн төслийг хэрэгжүүлнэ.
8.5.10. Мод бутлаг ургамлын тариалалт, мод үржүүлгийн ажлыг нэмэгдүүлж, Чацаргана, жимс жимсгэний кластер аж ахуйн төслийг хэрэгжүүлнэ. 
8.5.11. Хөдөө аж ахуйн даатгалын тогтолцоог сайжруулж, малчид, тариаланчдыг эрсдэлээс хамгаална.
8.5.12. Хөдөө аж ахуйн техник шинэчлэлийг урт хугацаатай бага хүүтэй зээлийн бодлогоор дэмжиж, газар тариалангийн бүс нутагт хөдөө аж ахуйн техникийн засвар үйлчилгээний төв байгуулах ажлыг хэрэгжүүлнэ.
8.5.13. Хөдөө аж ахуйн биржийн логистикийн төвийг ашиглалтад оруулж, биржийн төрөлжсөн агуулах аж ахуйг байгуулна.  
8.5.14. Хөдөө аж ахуйн гаралтай бараа түүхий эдийн бэлтгэн нийлүүлэлтийн тогтолцоог хоршоонд түшиглэн хэрэгжүүлнэ.

---оОо---
ХӨГЖЛИЙН ТҮҮЧЭЭ-ТӨВ АЙМГИЙГ 2021-2025 ОНД ХӨГЖҮҮЛЭХ ҮНДСЭН ЧИГЛЭЛИЙН ТОВЧОО
	№
	Бүлэг
	Зорилтын гарчиг
	Зорилт
	Арга хэмжээ
	Шалгуур үзүүлэлт

	1
	2
	3
	4
	5
	6

	1
	Үндэсний нэгдмэл үнэт зүйл
	1.1. Үндэсний бахархал, эв нэгдэл
	1
	9
	3

	
	
	1.2. Нүүдлийн соёл иргэншилт Монгол
	1
	2
	

	
	
	1.3. Монгол хэл, бичиг
	1
	2
	

	2
	Хүний хөгжил
	2.1. Боловсрол
	1
	12
	10

	
	
	2.2. Эрүүл мэнд
	1
	9
	

	
	
	2.3. Гэр бүл
	1
	5
	

	
	
	2.4. Шинжлэх ухаан, технологи, инноваци
	1
	3
	

	
	
	2.5. Хүнд ээлтэй амьдрах орчин
	1
	3
	

	3
	Амьдралын чанар ба дундаж давхарга
	3.1. Нийгмийн хамгаалал ба даатгалын  тогтолцооны шинэчлэл
	1
	3
	5

	
	
	3.2. Орлогод нийцсэн орон байр
	1
	2
	

	
	
	3.3. Хөдөлмөр эрхлэлт ба гарааны бизнес
	1
	3
	

	
	
	3.4. Эрүүл идэвхтэй амьдралын хэв маяг
	1
	2
	

	
	
	3.5. Газрын харилцаа
	1
	5
	

	4
	Эдийн засаг
	4.1. Өсөлттэй өгөөжтэй эдийн засаг
	1
	5
	9

	
	
	4.2. Нийлүүлэгч аймгаас үйлдвэрлэгч аймаг
	1
	7
	

	
	
	4.3. Ухаалаг санхүүгийн зах зээл
	1
	3
	

	
	
	4.4. Бүс нутгийн хамтын ажиллагаа
	1
	2
	

	5
	Засаглал
	5.1. Ухаалаг засаглал
	1
	2
	6

	
	
	5.2. Ухаалаг бүтэц
	1
	2
	

	
	
	5.3. Цахим Төв аймаг
	1
	3
	

	
	
	5.4. Чадварлаг, ёс зүйтэй төрийн алба
	1
	5
	

	
	
	5.5. Хүний эрхийг дээдлсэн нийгэм
	1
	2
	

	
	
	5.6. Авлигагүй засаглал
	1
	1
	

	6
	Ногоон хөгжил
	6.1. Хүрээлэн буй орчин ногоон хөгжил
	1
	9
	9

	
	
	6.2. Ус-үнэт баялаг
	1
	6
	

	
	
	6.3. Хариуцлагатай уул уурхай
	1
	7
	

	7
	Амар тайван, аюулгүй нийгэм
	7.1. Зэвсэгт хүчин
	1
	1
	6

	
	
	7.2. Хүн, нийгмийн амар тайван байдал
	1
	4
	

	
	
	7.3. Гамшгийн эрсдэл
	1
	3
	

	
	
	7.4.Хууль сахиулах салбарын хөгжил
	1
	3
	

	
	
	7.5. Хууль  зүйн зөвлөгөө 
	1
	1
	

	
	
	7.6. Мэдээллийн аюулгүй байдал
	1
	1
	

	8
	Бүс орон нутгийн хөгжил
	8.1. Хөгжлийг тэтгэсэн дэд бүтэц-төв суурингийн хөгжил
	1
	13
	17

	
	
	8.2. Төвийн бүсийн тулгуур төв-Зуунмод хотын хөгжил
	1
	10
	

	
	
	8.3. Төрөлжсөн аялал жуулчлал
	1
	3
	

	
	
	8.4. Тогтвортой  хөдөө аж ахуй
	2
	25
	

	                                                       ДҮН 
	37
	178
	65


22

